Ehdotus : neuvoston päätös Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean työjärjestystä koskevasta yhteisön kannasta /* KOM/2009/0414 lopull. */





[pic] | EUROOPAN YHTEISÖJEN KOMISSIO | Bryssel 5.8.2009 KOM(2009) 414 lopullinen Ehdotus: NEUVOSTON PÄÄTÖS Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean työjärjestystä koskevasta yhteisön kannasta PERUSTELUT Norsunluurannikon sekä Euroopan yhteisön ja sen jäsenvaltioiden välinen ensivaiheen talouskumppanuussopimus allekirjoitettiin 26. marraskuuta, ja on odotettavissa, että Norsunluurannikko alkaa pian soveltaa sitä väliaikaisesti. Sopimuksen 73 artiklalla perustetaan talouskumppanuussopimuskomitea, joka vastaa sopimuksen hallinnoinnista ja kaikkien sopimuksessa mainittujen tehtävien toteuttamisesta. Talouskumppanuussopimuskomitea päättää organisaatiota ja toimintaa koskevista säännöistään, ja sopimuksen täytäntöönpanon nopean käynnistämisen varmistamiseksi talouskumppanuussopimuskomitean työjärjestys on hyväksyttävä talouskumppanuussopimuskomitean ensimmäisessä kokouksessa, joka on määrä pitää ennen vuoden 2009 loppua. Ehdotus: NEUVOSTON PÄÄTÖS Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean työjärjestystä koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen allekirjoittamisesta ja sen väliaikaisesta soveltamisesta tehdyn neuvoston päätöksen[1], ottaa huomioon komission ehdotuksen[2] sekä katsoo seuraavaa: (1) Norsunluurannikon sekä Euroopan yhteisön ja sen jäsenvaltioiden välinen ensivaiheen talouskumppanuussopimus allekirjoitettiin 26 päivänä marraskuuta 2008. (2) Mainitun sopimuksen 73 artiklalla perustetaan talouskumppanuussopimuskomitea, joka vastaa sopimuksen hallinnoinnista ja kaikkien sopimuksessa mainittujen tehtävien toteuttamisesta. (3) Sopimuksen 73 artiklassa määrätään, että talouskumppanuussopimuskomitea päättää organisaatiota ja toimintaa koskevista säännöistään. (4) Yhteisön olisi määriteltävä kantansa talouskumppanuussopimuskomitean työjärjestysten hyväksymiseen, ON PÄÄTTÄNYT SEURAAVAA: Ainoa artikla Yhteisön kanta Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätöksen, jolla se vahvistaa työjärjestyksensä, hyväksymiseen pohjautuu tämän päätöksen liitteenä olevaan luonnokseen talouskumppanuussopimuskomitean päätökseksi. Tehty Brysselissä Neuvoston puolesta Puheenjohtaja LIITE TALOUSKUMPPANUUSSOPIMUSKOMITEAN PÄÄTÖS N:o …/2009 Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätös talouskumppanuussopimuskomitean työjärjestyksen hyväksymisestä TALOUSKUMPPANUUSSOPIMUSKOMITEA, joka ottaa huomioon Norsunluurannikon sekä Euroopan yhteisön ja sen jäsenvaltioiden välisen, Abidjanissa 26 päivänä marraskuuta 2008 allekirjoitetun ensivaiheen talouskumppanuussopimuksen, jäljempänä ’sopimus’, ja erityisesti sen 73 artiklan sekä katsoo seuraavaa: Sopimuksessa määrätään, että talouskumppanuussopimuskomitea päättää organisaatiota ja toimintaa koskevista säännöistään, ON PÄÄTTÄNYT SEURAAVAA: 1 artikla Vahvistetaan talouskumppanuussopimuskomitean työjärjestys liitteen I mukaisesti. 2 artikla Tämä päätös tulee voimaan [...]. Tehty LIITE I TALOUSKUMPPANUUSSOPIMUSKOMITEAN TYÖJÄRJESTYS Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean työjärjestys 1 artikla Kokoonpano ja puheenjohtaja 1. Talouskumppanuussopimuskomitean muodostavat Euroopan unionin neuvoston ja Euroopan komission jäsenten edustajat sekä Norsunluurannikon edustajat ministeritasolta tai korkeiden virkamiesten tasolta. 2. Työjärjestyksen viittaus ”osapuoliin” on sopimuksen 72 artiklan määritelmän mukainen. 3. Talouskumppanuussopimuskomitean puheenjohtajina toimivat vuorotellen 12 kuukauden kausin Euroopan komission edustaja sekä Norsunluurannikon edustaja. Ensimmäinen puheenjohtajakausi alkaa sopimuksella perustetun talouskumppanuussopimuskomitean ensimmäisenä kokoontumispäivänä ja päättyy seuraavan vuoden joulukuun 31 päivänä. Talouskumppanuussopimuskomitean ensimmäisestä puheenjohtajuudesta vastaa Norsunluurannikon edustaja. 4. Länsi-Afrikan talous- ja rahaliiton (UEMOA) komitean ja Länsi-Afrikan valtioiden talousyhteisön (ECOWAS) komitean edustajat voidaan kutsua talouskumppanuussopimuskomitean kokouksiin. Osapuolet voivat päättää kutsua lisätarkkailijoita tarpeen vaatiessa. 2 artikla Kokoukset 1. Talouskumppanuussopimuskomitea kokoontuu säännöllisesti, enintään kahden vuoden välein, ja poikkeuksellisesti olosuhteiden vaatiessa, jos osapuolet niin sopivat. 2. Talouskumppanuussopimuskomitean kokoukset pidetään osapuolten yhteisesti sopimana päivänä niiden yhteisesti sopimassa paikassa. 3. Talouskumppanuussopimuskomitean sihteeri kutsuu koolle talouskumppanuussopimuskomitean kokoukset. 3 artikla Valtuuskunnat Ennen kutakin kokousta talouskumppanuussopimuskomitean puheenjohtajalle on ilmoitettava Norsunluurannikon ja EY-osapuolen valtuuskuntien aiottu kokoonpano. 4 artikla Sihteeristö Euroopan komission ja Norsunluurannikon virkamiehet toimivat vuorotellen kahdentoista kuukauden kausin talouskumppanuussopimuskomitean sihteerinä. Kyseisten ajanjaksojen on vastattava kulloinkin vuorossa olevaa EY-osapuolen tai Norsunluurannikon talouskumppanuussopimuskomitean puheenjohtajuutta. 5 artikla Asiakirjat Jos asioiden käsittely talouskumppanuussopimuskomiteassa perustuu niitä tukeviin liiteasiakirjoihin, sihteeri numeroi kyseiset asiakirjat ja jakaa ne talouskumppanuussopimuskomitean asiakirjoina. 6 artikla Kirjeenvaihto 1. Kaikki talouskumppanuussopimuskomitealle osoitettu kirjeenvaihto ohjataan talouskumppanuussopimuskomitean sihteerille. 2. Sihteeri huolehtii talouskumppanuussopimuskomitealle osoitetun kirjeenvaihdon toimittamisesta komitean puheenjohtajalle ja tarvittaessa sopimuksen 73 artiklassa määrättyihin osapuolten yhteyspisteisiin tämän työjärjestyksen 5 artiklassa tarkoitettuina asiakirjoina. 3. Sihteeri toimittaa talouskumppanuussopimuskomitean puheenjohtajan lähettämän kirjeenvaihdon osapuolten yhteyspisteisiin ja jakaa sen tarvittaessa tämän työjärjestyksen 5 artiklassa tarkoitettuina asiakirjoina. 7 artikla Kokousten esityslistat 1. Talouskumppanuussopimuskomitean sihteeri laatii jokaista kokousta varten osapuolten ehdotusten perusteella alustavan esityslistan. Talouskumppanuussopimuskomitean sihteeri lähettää sen osapuolten yhteyspisteisiin viimeistään viisitoista päivää ennen kokouksen alkua. 2. Alustavalla esityslistalla ovat asiat, joiden esityslistalle ottamista koskevan pyynnön sihteeri on vastaanottanut viimeistään 21 päivää ennen kokousta; asioita ei kuitenkaan merkitä alustavaan esityslistaan, jos sihteeri ei ole saanut niitä tukevia liiteasiakirjoja viimeistään alustavan esityslistan lähettämispäivänä. 3. Talouskumppanuussopimuskomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 4. Talouskumppanuussopimuskomitean puheenjohtaja voi osapuolten suostumuksella kutsua kokoukseen asiantuntijoita antamaan tietoa erityisaiheista. 5. Sihteeri voi osapuolten suostumuksella lyhentää 1 kohdassa asetettua määräaikaa erityistapauksissa esille tulevien vaatimusten huomioon ottamiseksi. 8 artikla Pöytäkirja 1. Sihteeri laatii pöytäkirjaluonnoksen mahdollisimman pian kunkin kokouksen jälkeen. 2. Pöytäkirjaan merkitään yleensä tiivistelmä kustakin esityslistan aiheesta ja yksilöidään tarvittaessa (a) kaikki talouskumppanuussopimuskomitealle toimitetut asiakirjat, (b) lausunnot, jotka joku talouskumppanuussopimuskomitean jäsen on pyytänyt kirjattaviksi, (c) eri asiakohdista tehdyt päätökset, annetut suositukset, sovitut kannat ja tehdyt päätelmät. 3. Pöytäkirjassa on myös oltava luettelo kokoukseen osallistuneista talouskumppanuussopimuskomitean jäsenistä sekä luettelo heidän mukanaan seuranneiden valtuuskuntien jäsenistä. 4. Kummankin osapuolen on hyväksyttävä pöytäkirja kirjallisesti kokousta seuraavien kahden kuukauden kuluessa. Pöytäkirjan tultua hyväksytyksi sihteeri allekirjoittaa sen kahtena kappaleena, ja kumpikin osapuoli saa yhden alkuperäiskappaleen kyseisestä virallisesta asiakirjasta. 9 artikla Päätökset 1. Talouskumppanuussopimuskomitea tekee päätöksiä yhteisymmärryksessä. 2. Talouskumppanuussopimuskomitea voi päättää esittää mitä tahansa sopimuksen perusteella esiin nousevaa AKT-valtioiden ja EY:n yhteisen edun mukaista yleistä aihetta AKT–EY-ministerineuvostolle Cotonoun sopimuksen 15 artiklassa määritellyllä tavalla. 3. Kokousten välisenä aikana talouskumppanuussopimuskomitea voi molempien osapuolten niin sopiessa tehdä päätöksiä kirjallista menettelyä noudattaen. Kirjallisella menettelyllä tarkoitetaan osapuolten välistä tiedonantojen vaihtoa. 4. Talouskumppanuussopimuskomitean päätökset varustetaan otsikolla ”päätös”, ja otsikon jälkeen merkitään järjestysnumero, tekopäivä sekä aihe. Kussakin päätöksessä ilmoitetaan sen voimaantulopäivä. 5. Talouskumppanuussopimuskomitean tekemät päätökset todistaa oikeaksi EY-osapuolen puolesta Euroopan komission edustaja sekä Norsunluurannikon edustaja. 6. Päätökset toimitetaan osapuolille talouskumppanuussopimuskomitean asiakirjoina. 10 artikla Julkisuus 1. Talouskumppanuussopimuskomitean kokoukset eivät ole julkisia, ellei toisin päätetä. 2. Kumpikin osapuoli päättää talouskumppanuussopimuskomitean päätösten julkaisemisesta omassa virallisessa lehdessään. 11 artikla Kielet 1. Talouskumppanuussopimuskomitean työkieli on osapuolille yhteinen virallinen kieli. 2. Talouskumppanuussopimuskomitea käy keskustelunsa sekä hyväksyy päätöksensä 1 kohdassa tarkoitetulla kielellä valmisteltujen asiakirjojen ja ehdotusten perusteella. 12 artikla Kulut 1. Osapuolet vastaavat niille talouskumppanuussopimuskomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kokouksen järjestävä osapuoli vastaa kuluista, jotka aiheutuvat tulkkauspalveluiden järjestämisestä kokouksiin ja asiakirjojen kääntämisestä. Tulkkauspalveluiden järjestämisestä ja asiakirjojen kääntämisestä jollekin Euroopan unionin virallisista kielistä tai jostakin näistä kielistä vastaa EY-osapuoli. YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston päätös Norsunluurannikon sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean työjärjestystä koskevasta yhteisön kannasta 2. BUDJETTIKOHDAT: Luku ja momentti: Komission hallintoresurssit tulkkaus- ja kokouskulujen kattamiseen. Kyseiseksi vuodeksi budjetoitu määrä: Ennakoimattomien tarpeiden ilmetessä varoja voitaisiin saada seuraavista budjettikohdista: 20.02.01 – Ulkoiset kauppasuhteet, yhteisön ulkopuolisten maiden markkinoille pääsy mukaan luettuna 20.01.02.11.00.02.40 – Komission henkilöstön (sisäiset) kokoukset/konferenssit 3. RAHOITUSVAIKUTUKSET X Ehdotuksella ei ole rahoitusvaikutuksia ( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[3] | 12 kk:n jakso, joka alkaa pp/kk/vvvv | [Vuosi n] | Momentti … | Momentti … | Toteutuksen jälkeen | [n+1] | [n+2] | [n+3] | [n+4] | [n+5] | Momentti … | Momentti … | 4. PETOSTENTORJUNTA 5. MUUT HUOMAUTUKSET [1] EUVL L 59, 3.3.2009, s. 3. [2] EUVL […]. [3] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.